tomron87/hebrew-wikipedia-sentences-corpus huggingface dataset:
ב-2008 זכה בתואר ה-MVP בסופר קאפ האיטלקי.
טרם היא רשת מרפאות לרפואה דחופה המפעילה מרפאות המטפלות בטראומות (חבלות וחתכים) ובמחלות שאינן דורשות אשפוז.
"טרם" הוקמה על ידי ד"ר דוד אפלבום ושותפיו בשנת 1989. הסניף הראשון הוקם בבניין מגן דוד אדום בשכונת רוממה בירושלים, משם עבר מאז לבניין יהב הנמצא ברחוב ירמיהו הסמוך, עד שעבר לרחוב שרי ישראל בשכונת מקור ברוך.
במשך השנים הוקמו סניפים נוספים במעלה אדומים, מודיעין, בית שמש, כרמיאל, קריית גת, אשדוד ובערים נוספות בישראל.
בירושלים ישנם סניפים נוספים בתלפיות הישנה, בפסגת זאב ובקטמון הישנה.
סניף זה נקרא על שם המייסד, ד"ר אפלבום, שנרצח בשנת 2003 בפיגוע בקפה הלל בירושלים.
במהלך שנת 2011 הוקם סניף ברחוב ז'בוטינסקי בבני ברק, תוך שיתוף פעולה עם בית החולים איכילוב ועם עיריית בני ברק.
בתחילת שנת 2012 הקימה טרם בשיתוף עם משרד הבריאות מרפאה ציבורית במתחם התחנה המרכזית החדשה בתל אביב בעבור התושבים הזרים, חסרי הביטוח והמעמד, שם הם זוכים לקבל טיפול רפואי מוזל, הכולל מוקד, רפואה ראשונית, בדיקות דם, מעקבי הריון, רפואת מומחים ועוד.
החל משנת 2012 טרם הקימה סניפים נוספים בערים שונות ובהם נהריה, אילת, מודיעין עילית ובאר שבע, וכן התבקשה לאייש מרפאות כגון מרפאת עיר ההדרכה המשטרתית "פוליסיטי" שבסמוך לבית שמש.
"טרם" רשת מרכזי חירום רפואי, נועד לתת טיפול רפואי מלא לחולים שאינם זקוקים לאשפוז, ובכך לחסוך מהם את ההליכה לחדר מיון.
בנוסף להגשת טיפול רפואי, "טרם" מפעילה פרויקטים רפואיים בהם קורסי החייאה לציבור הרחב, קורס הוצאת דם ורידי באישור משרד הבריאות, המרכז להנקה ושיתוף פעולה מחקרי עם המכון לגנטיקה רפואית במרכז הרפואי שערי צדק.
בחלק מסניפי הרשת פועלות מרפאות מטיילים בעבור אנשים המעוניינים בחיסונים והדרכה לפני נסיעה לחו"ל.
הטיפולים ב"טרם" ממומנים על ידי כל קופות החולים בישראל, לפחות באופן חלקי, גם ללא הפניה רפואית מקופת החולים.
כמו כן מעניקה טרם טיפולים לאנשים ללא ביטוחים בתשלום פרטי.
טרם פועלת בשיתוף עם רופאי הקהילה מקופות החולים השונות וזאת על ידי מערכות "רופא עמית טרם", המאפשרות לרופאים לקבל עדכון לדואר האלקטרוני על כל ביקור של מטופלים שהצהירו שהם רופאי המשפחה שלהם, וכך מתאפשרת גישה לצילומי רנטגן, לתוצאות בדיקות מעבדה ולתיקים הרפואיים של המטופלים.
כחלק מתוכניותיה מכשירה טרם "עוזרי רופא", שהם פרמדיקים או אחים שעברו הכשרה נוספת למלא חלק מהתפקידים של רופאים.
הרשת הכשירה עד ליום זה כ-50 עוזרי רופא בתחום הרפואה הדחופה וכ-20 עוזרי רופא בתחום האורתופדיה.
הכשרת עוזרי הרופא אורכת כשנה וכוללת הרצאות במגוון תחומים הרלוונטיים לרפואה דחופה בקהילה, תוך כדי ההכשרה עובדים החניכים בצמוד לרופאים בכירים ברשת ומתנסים במגוון מקרים הכוללים תפירות, הדבקות, בדיקות פיזיקליות ועוד.
בטרם נערכים מספר קורסים נוספים מעבר לקורס עוזרי הרופא, וקורסי ההחייאה לציבור הרחב.
בין הקורסים ניתן למנות את קורס TUCS להכשרת רופאים לעבודה בתחום הרפואה הדחופה בקהילה (קורס המכיל דגשים בנושאי צילומי רנטגן, אק"ג, תפירות והדבקות וטיפולים שונים), קורס UMS להכשרת צוות סיעודי לעבודה ברשת, רענוני ACLS ו-PALS לרופאים ולצוות הסיעודי, קורס גיבוס ושליחה לצילום רנטגן וקורסים ורענונים נוספים לצוות המטפל.
כמו כן, מאפשרת הרשת בעקבות שיתופי פעולה עם מוסדות שונים קיום שדות קליניים לסטודנטים לרפואת חירום מאוניברסיטת בן-גוריון ולסטודנטים לסיעוד ממכללת תל אביב יפו וממכון טל.
החל משנת 2006 החלה טרם לפרסם מחקרים ומאמרים רבים שאף זכו בפרסים שונים, רובם ככולם עוסקים ברפואת דחופה בקהילה.
המחקרים מרוכזים בידי מנהלת המחקרים ד"ר דינה צימרמן.
טרמינולוגיה אנטומיקה (Terminologia Anatomica, בראשי תיבות: TA) הוא תקן בין-לאומי למונחים באנטומיה אנושית.
בשנת 2019 פורסמה גרסה עדכנית לתקן, המכונה TA2. הגרסה פורסמה תחת רישיון Creative Commons.
טרמינולוגיה אנטומיקה נוצרה על ידי שהוקמה על ידי הפדרציה הבין-לאומית של ארגוני האנטומיסטים.
ב-1955 נוצר לראשונה תקן למינוח אנטומי המקובל על הפדרציה הבין-לאומית של ארגוני האנטומיסטים.
התקן שכונה נומינה אנטומיקה כלל 5,640 מונחים.
הוא עודכן לפרקים ולאורך השנים יצא בשש מהדורות.
התפתחויות מאוחרות יותר בתחום הרפואה, במיוחד בהליכים ניתוחיים ובמדעי המוח, יצרו צורך במונחים שחסרו בנומינה אנטומיקה.
בשנת 1998 יצא לאור הספר "טרמינולוגיה אנטומיקה", אשר התבסס על המהדורה החמישית של הנומינה אנטומיקה ושמר על המבנה שלו.
בהשוואה לנומינה אנטומיקה שונה הטרמינולוגיה אנטומיקה במספר המונחים הגדול יותר שהוא מכיל, כ-7,500 מונחים של אנטומיה מקרוסקופית בלטינית, ולצידם המונחים באנגלית ואפונים.
בנוסף, כלל התקן החדש חלוקה לשישה עשר פרקים המסווגים את המונחים לפי תפקוד ולפי אזורים בגוף.
לכל מונח נוסף קוד שיוצר רשימה של מבנים הקשורים זה לזה.
החל משנת 2011, טרמינולוגיה אנטומיקה נגיש בצורה חופשית ברשת האינטרנט.
ב-2019 יצא עדכון גרסה, המכונה TA2.
"טרמינל" היה כתב עת דו-לשוני לאמנות, שיצא בישראל 3 פעמים בשנה.
כתב העת פעל מאז שנת 1996 והציג סקירה של תערוכות ואמנים בישראל ומחוצה לה.
כתב העת יוצא במסגרת משרד הפקה והגלריה "משרד בתל אביב", בבעלותה של רחל סוקמן, המשמשת גם כעורכת של כתב העת.
בשנת 2000 הוצג כתב העת בתערוכה בינלאומית בטוקיו, כמו כן זכה "טרמינל" בשנת 2004 בפרס העיצוב מטעם האגודה למעצבים בישראל.
טרמינולוגיה או מינוח היא תחום מחקר תאורטי שעניינו מונחים ושימושיהם.
"מונחים", במסגרת הטרמינולוגיה, הם מילים, או מילים-מורכבות, המשמשות בהקשר מסוים, להבדיל מן השימוש הצר המצוי במילה, המציין אוסף הגדרות ייחודיות המשמשות במסגרת פרקטיקה מסוימת.
מחקרים בטרמינולוגיה עוסקים בין היתר בשאלת היווצרותם של מונחים ויחסי הגומלין שלהם עם התרבות בה הם משמשים.
טרמינולוגיה מציינת דיסציפלינה רשמית, הלומדת באופן שיטתי את ה"שיום" וה"ייעוד" של מושגים במסגרת שדה פעילות אנושית, או תחום עניין אנושי, באמצעות מחקר וניתוח של מונחים בתוך הקשר, ולשם תיעוד וקידום השימוש הנכון בהם.
מחקר טרמינולוגי עשוי לעסוק בשפה אחת, לכסות מספר שפות ("טרמינולוגיה רב שפתית", "טרמינולוגיה דו-שפתית" וכו'), או עשוי להתמקד בחקר מונחים במסגרת בין-תחומית.
הדיסציפלינה הטרמינולוגית מבוססת על עקרונות תאורטיים משלה ומכילה את האספקטים העיקריים הבאים:
ניתוח המושגים ומבנה המושגים המשמשים בשדה או תחום פעילות
ביסוס הקשרים בין המונחים מן השפות השונות, במקרה של טרמינולוגיה דו שפתית או רב-שפתית
כינוס מינוחים למאמר או מסדי נתונים
יצירת מונחים חדשים, במידת הצורך
בעקבות הגלובליזציה, הגיוון הלשוני דועך.
אלפי שפות עומדות כבר בפני הכחדה ואחרות מתחילות לאבד את עושרן ותפקידיהן.
אי אילו מאמצים לשימור הגיוון הלשוני והטמעתו ברשת האינטרנט נעשים במסגרות שונות המגייסות לצידן טרמינולוגים מתחומים שונים.
קיימת הבחנה בין שני סוגים של טרמינולוגיות:
טרמינולוגיה אד הוק – עוסקת במונח יחיד או במספר מצומצם של מונחים.
טרמינולוגיה שיטתית – עוסקת בכל המונחים המשמשים בשדה פעילות יחיד או תחום עניין ספציפי.
טרמינולוגיה אד הוק נפוצה במקצוע התרגום, בו תרגום מהיר של מונח ספציפי או אוסף מונחים נדרש לשם פתרון בעיית תרגום ייחודית.
כדיסציפלינה הטרמינולוגיה קשורה בתרגום, ועל פי רוב מהווה אחד ממקצועות החובה הנלמדים באוניברסיטאות בחוג לתרגום או בבתי הספר לתרגום.
תאוריה מסורתית – תאוריה כללית של הטרמינולוגיה
תאוריות חברתיות ותקשורתיות – סוציוטרמינולוגיה; תאוריה תקשורתית של הטרמינולוגיה
תאוריות קוגניטיביות – טרמינולוגיה סוציוקוגניטיבית; טרמינולוגיה מבוססת שדה-משמעות
טרמדול הוא אופיואיד משכך כאבים המיועד לטיפול בכאב חזק עד חזק מאוד ועלול לגרום להתמכרות.
לתרופה זו יש מגוון רחב של שימושים, בהם גם טיפול בתסמונת רגל חסרת מנוח ודאבת השרירים.
התרופה פותחה על ידי חברת הרוקחות הגרמנית Grünenthal GmbH בשנות השבעים של המאה ה-20.
טרמדול מסווג כתרופה למערכת העצבים המרכזית.
הוא מגיע בצורות שונות בהן קפסולות (שחרור קבוע ומורחב), גלולות (לשחרור קבוע, מורחב, לעיסות, למתן מתחת ללשון או לספיגה בלחיים), פתילה, אבקה, אמפולות של תמיסה סטרילית למתן בזריקה (לשריר, לווריד או תת-עורי) ונוזל.
המנה המקסימלית לצריכה יומית היא 400 מ"ג במתן דרך הפה, או 600 מ"ג כשלא ניתן דרך מערכת העיכול.
חלק מהתרופות המסחריות של טרמדול מוגבלות יותר במנה המרבית היומית, למשל Ultracet (37.5 מ"ג/325 מ"ג גלולות טרמדול/אצטאמינופן) שמכיל גם אצטאמינופן ומוגבל ל-300 מ"ג ליום.
על פי קטגוריית סיכון בהיריון של ה-FDA מסווג הטרמדול בקטגוריה C, וככזה הוא עלול להיות מסוכן לשימוש בהריון.
תופעות הלוואי השכיחות ביותר בצריכת טרמדול הן בחילה, הקאה, הזעה, גירוד ועצירות.
כמו כן התרופה עשויה לגרום לנמנום, אף שבמידה פחותה ביחס לאופיואידים לא סינתטיים.
אופיואידים הם תרכובות כימיות הפועלות על אחד או יותר מקולטני הגוף לאופיאטים.
טרמינל הוא סרט קולנוע אמריקאי מז'אנר דרמה-קומית משנת 2004 בבימויו של סטיבן ספילברג ובכיכובם של טום הנקס וקתרין זיטה ג'ונס.
הסרט מספר על אדם שנלכד בשדה התעופה ע"ש ג'ון קנדי בניו יורק, כאשר כניסתו לארצות הברית נדחית ובד בבד הוא אינו יכול לחזור לארצו הפיקטיבית 'קרקוזיה', בשל מהפכה צבאית שהתרחשה בזמן הטיסה.
הסרט נוצר בהשראת סיפורו הייחודי של מהראן קארימי נאסרי, פליט איראני, ש"גר" בנמל התעופה שארל דה גול בפריז בין השנים 1988 ל-2006, כשלא קיבל אשרת כניסה לצרפת בעקבות מחלה שנתגלתה אצלו.
זהו שיתוף הפעולה הרביעי בין ספילברג להנקס אחרי הצלחת הסרט הראשון בין השניים "להציל את טוראי ראיין" מ-1998, הסדרה "אחים לנשק" שהפיקו השניים ב-2001 והסרט "תפוס אותי אם תוכל" משנת 2002.
ויקטור נבורסקי (טום הנקס) מגיע לשדה התעופה קנדי בניו יורק כשמטרתו לא ידועה (לקראת סוף הסרט, אנו מגלים כי מטרתו הייתה להשלים את אוסף חתימות נגני הג'אז של אביו שהלך לעולמו ולא הצליח להגיע לכל 57 הנגנים הנערצים עליו, כשלמעשה חסרה לו חתימה אחרונה של הסקסופוניסט בני גולסון).
עם נחיתתו הוא מגלה לפתע כי דרכונו הפך ללא חוקי בעקבות מהפכה שפרצה במולדתו קרקוזיה.
עקב המצב לא יכול נבורסקי להיכנס לארצות הברית אולם גם אינו יכול לחזור למדינתו בשל מלחמת אזרחים.
נבורסקי, שאינו דובר אנגלית, מתחיל להתיידד עם עובדי שדה התעופה שמתחילים להכיר את סיפורו ואף מקבל עבודה זמנית כפועל בניין בשדה תמורת 19 דולר לשעה.
הוא מתאהב בדיילת אמיליה וורן (קתרין זיטה ג'ונס) מנסה לגרום לה להפסיק את הרומן שלה עם גבר נשוי, ובטוב ליבו עוזר לכל עובדי השדה בכל אשר הוא יכול להשיג.
היחיד שמנסה להקשות על חייו של נבורסקי הוא פקיד המכס פרנק דיקסון (סטנלי טוצ'י).
אחרי 9 חודשים באולם הנוסעים מקבל נבורסקי הודעה כי המלחמה בארצו הסתיימה והוא רשאי לחזור למולדתו.
עובדי השדה, שכבר מכירים את הנוסע המוזר, יודעים כי מטרת הגעתו לניו יורק הייתה כדי להשיג את החתימה האחרונה של נגן הג'אז הנערץ על אביו שכבר לא בחיים.
הוא מקבל מאמילייה אישור מיוחד לצאת לעיר ליום אחד, אך על מנת להפוך אותו לשמיש הוא זקוק לחתימתו של דיקסון.
לאחר שדיקסון מסרב לחתום, הוא מקבל את המדים של אחד מעובדי המכס ש"מעלים עין" ומאפשר לו לצאת לכמה שעות לעיר.
ביציאה עוצר נבורסקי מונית ומבקש ממנו לקחת אותו לבית מלון בעיר, שם הוא כבר יודע שנמצא בני גולסון.
נבורסקי נכנס לבית המלון עם תמונתו של גולסון ומוצא אותו במהלך חזרות אחרונות למופע.
עם כניסתו למונית, כשנשאל מה יעדו, הוא אומר לנהג: "אני חוזר הביתה".
טום הנקס בתפקיד ויקטור נבורסקי
קתרין זיטה-ג'ונס בתפקיד הדיילת אמיליה וורן
סטנלי טוצ'י בתפקיד ממלא מקום נציב השטח של המכס והגנת הגבולות של ארצות הברית, פרנק דיקסון
בארי שבקה הנלי בתפקיד השופט תורמן - קצין המכס והגנת הגבולות בארצות הברית
קומאר פאלנה בתפקיד השוער גופטה רג'אן
דייגו לונה כספק שירותי מזון אנריקה קרוז
שיי מקברייד בתור מטפל בכבודה ג'ו מולרוי
זואי סלדנה כפקידת המכס והגנת הגבולות של ארצות הברית דולורס טורס
אדי ג'ונס בתפקיד נציב המכס והגנת הגבולות של ארצות הברית, ריצ'רד סאלצ'ק
ג'וד סיקוללה בתור קארל אייברסון
קורי ריינולדס בתפקיד קצין המכס והגנת הגבולות של ארצות הברית ווילין
גיירמו דיאז בתפקיד בובי אלימה
סטיבן מנדל בתור דייל מחלקה ראשונה
הסרט מבוסס כאמור על סיפורו של מהראן קארימי נאסרי, פליט איראני שהתגורר במשך 17 שנה בשדה התעופה שארל דה גול בצרפת.
בשנת 2003 דיווח הניו יורק טיימס כי ספילברג רכש את הזכויות לסיפור חייו של נאסרי ושילם לפליט האיראני כמה מאות אלפי דולרים תמורת פרסום הסרט.
צוות ההפקה נסע ברחבי העולם כדי לאתר שדה תעופה שבו יוכלו לצלם את הסרט, אך בסופו של דבר נבנה בהאנגר ענק בלוס אנג'לס העתק של טרמינל שהתבסס על שדה התעופה בדיסלדורף שבגרמניה.
חברת יונייטד איירליינס האמריקנית, שהייתה אחת מנותני החסות לסרט, אף העניקה לצוות מטוס מסוג בואינג 747 לצורך הצילומים.
המדינה הדמיונית "קרקוזיה" נבחרה על ידי ספילברג בהשראת אחת הערים האהובות על הבמאי, קרקוב שבפולין.
מדובר לכאורה באחת ממדינות ברית המועצות לשעבר.
השפה שבה מדברים במדינה היא קרקוזית שדומה לשפה הרוסית, אך המבטא שלה דומה לבולגרית.
מיקומה המדויק של המדינה נשמר מעורפל במהלך הסרט אולם כשרואים את המפה המוצגת במהלך הסרט על אחד ממסכי הטלוויזיה בשידורי החדשות, עושה הרושם כי מדובר במדינה בבלקן, הגובלת בצפון מקדוניה.
כשנבורסקי שר את ההמנון של מדינתו, מגלים כי יש דמיון מוזיקלי להמנונה של אלבניה וכשהוא מציג את רישיון הנהיגה שלו, מגלים כי הוא דומה בצורתו לרישיון נהיגה של תושב בלארוס.
אשתו של הנקס, ריטה וילסון, שאביה הוא בולגרי, דיווחה כי אימנה את בעלה במהלך הסרט בשפה הבולגרית ואף עזרה לו לפתח את המבטא.
הסרט קיבל ביקורות מעורבות ולא זכה להצלחה המצופה מסרטיו של ספילברג.
הוא זכה לציון 60% באתר ריכוז הביקורות Rotten Tomatoes, מתוך 198 ביקורות.
חלק מהמבקרים אף טענו כי זה הסרט הגרוע ביותר שעשה ספילברג בחייו.
טרלאו (בספרדית: Trelew) היא עיר בפרובינציית צ'ובוט בארגנטינה.
בעיר מתגוררים 98,602 איש והיא נמצאת במרחק של 1,451 ק"מ מהבירה בואנוס איירס.
העיר נוסדה כחלק מההתיישבות הוולשית בארגנטינה, וזהו גם מקור שמה בוולשית: Trelewis- "עירו של לואיס", על שמו של אחד מיוזמיה לואיס ג'ונס.
היא הוקמה ב-20 באוקטובר 1886 כנקודת התחלה של קו רכבת לפוארטו מדרין, אשר נחנך ב-1888. הקו הורחב בהמשך, אך נסגר לבסוף ב-1961.
העיר היא מרכז מסחרי ותעשייתי חשוב באזור, כמו גם מרכז תעשיית הצמר הארגנטינאית אשר 90% מפעילותה מתקיימים בעיר.
התוצרת מיוצאת דרך הנמלים בפוארטו מדרין ופוארטו דסאדו.
מוזיאון אחידיו פרוגליו (Egidio Feruglio) מציג את ההיסטוריה של חבל פטגוניה.
המוזיאון האזורי "Pueblo de Luis" מציג את מנהגי הילידים והמהגרים הוולשים.
מוזיאון האמנויות שבו תצוגה קבועה של המסורת האמנותית, בצד תערוכות נודדות, קורסים, וסדנאות.
בתי תה של המתיישבים הוולשים.
נמל התעופה אלמירנטה מרקוס א.
סר ממוקם במרחק של 7 ק"מ מהעיר ומשרת אותה ואת העיר הקרובה ראוסון, בירת פרובינציית צ'ובוט.
טרמולי (באיטלקית: Termoli, בנפוליטנית: Térmle) היא עיר בנפת קמפובאסו שבמחוז מוליזה שבאיטליה.
זוהי עיר שגדלה במהירות לאחר מלחמת העולם השנייה והפכה ליעד תיירותי הידוע בחופיו ובביצוריו העתיקים.
בעבר הייתה טרמולי ידועה כנמל דיג, אך בשנים האחרונות היא יעד תיירותי למשפחות איטלקיות.
על פי ממצאי קבורה הייתה נוכחות אנושית בטרמולי עוד בתקופה הפרה-היסטורית.
בתקופה הרומית החזיקו עשירי רומא וילות על החוף הסמוך.
התיעוד הראשון על העיר של היום הוא על הקתדרלה שקדמה לזו הנוכחית מהמאה ה-10 לספירה.
טרמולי הייתה בשטח שלטונם של הלומברדים עד להגעתם של הנורמנים ובתקופתם היא פרחה והתרחבה.
מעשי חורבן בתקופות מאוחרות יותר הובילו לתקופת שפל שנמשכה עד 1770, כאשר אצילים מקומיים הורשו על ידי מלכי נאפולי לבנות מבנים חדשים לאורך החוף ולכיוון אזור הכפר.
במסגרת פלישת בעלות הברית לאיטליה בספטמבר-אוקטובר 1943, בוצעה נחיתה משנית בנמל טרמולי, שהפתיעה את הכוחות הגרמניים שלא ציפו לנחיתה מהים.
הגרמנים החזיקו בעמדותיהם ובטרמולי התנהל אחד מקרבות השריון בזירה האיטלקית במלחמת העולם השנייה, קרב דבון.
טרמולי נעשתה לאחד המרכזים העירוניים החשובים במוליזה.
האזור סבל מהגירה שלילית בשנים שלאחר המלחמה והתחוללה הגירה מהעיירות שעל הגבעות הפנימיות לכוון ערי החוף.
מעמדה של טרמולי כיעד תיירותי עומד בתחרות עם קמפומרינו (Campomarino), כחמישה ק"מ דרומה.
זו עיר מוקפת חומה המזדקרת לעבר הים, רבים מהבתים בה נבנו מחדש, ונצבעו במגוון צבעים.
בכיכר המרכזית שוכנת הקתדרלה, שנבנתה במאות ה-12 וה-13. הקתדרלה היא דוגמה לבניה בסגנון האדריכלות הרומנסקית ובתוכה שמורים שרידים של שני הקדושים של העיר, שאחד מהם הוא טימותיאוס.
החלק העליון של חזית הקתדרלה נהרס ברעש אדמה שהתרחש ב-1456, והוא ניזוק גם במהלך הביזה שביצעו הטורקים בעיר ב-1566. התוספות בסגנון הבארוק הוסרו בשחזור שנערך בשנים 1930-1969 ושמטרתו הייתה להשיב את המבנה לחזותו המקורית.
המצודה היא המבנה המפורסם ביותר בטרמולי.
היא הוקמה בתקופת השלטון הנורמני, במאה ה-11 וחודשה בתקופת שלטונו של פרידריך השני, קיסר האימפריה הרומית הקדושה ב-1240, לאחר נזק שנגרם כתוצאה מהתקפה של הצי הונציאני.
המצודה הייתה חלק ממערך ביצורים רחב יותר, שכלל חומה שהקיפה את כל העיר, ממנה שרד רק מגדל אחד.
אתרי הנופש של טרמולי ידועים באיכות של החופים ובצלילות מי הים שלה.
התיירים היא בעיקר תיירות פנים, והתיירים המגיעים לנפוש בה הם בעיקר מאזור נאפולי וממחוז פוליה הסמוך.
לאחרונה נשתלו עצי דקל לאורך טיילת החוף ובעונת הקיץ המסעדות שוקקות.
במרחק של 25 ק"מ מסביב לטרמולי נמצאות עיירות על הגבעות המשמרות אורח חיים ההולך ונעלם באיטליה.
טרכיט הוא סלע יסוד געשי בהיר, בעל מרקם אפינטי עד פורפירי.
סלע זה הוא המקביל לסלע הפלוטוני סיאניט (שהוא גס-גביש).
הרכב המינרלים הוא בעיקר פצלת השדה אלקלית, כמות קטנה של פלגיוקלז וקוורץ או פלדשפטואיד כדוגמת נפלין עשויים גם הם להימצא בסלע .
מינרלים משניים נפוצים הם ביוטיט, קלינופירוקסן ואוליבין.
מקור השם מיוונית τραχύς (טרכיס) – "מחוספס".
לעיתים קרובות יש בטרכיט חללים זעירים שבעטיים הופכים משטחים שבורים של דוגמיות מסלעים אלו למחוספסים ובלתי סדירים ומתכונה זו נגזר שמם.
את הכינוי לסלעים אלו נתן המינרלוג הצרפתי אלכסנדר ברוניאר ב-1813 לסלעים מסוגים מסוג זה מחבל אוברן בצרפת.
טרכיט כולל בין 60% ל-65% סיליקה, פחות SiO2 מריוליט ויותר (Na2O בתוספת K2O) מדקיט.
הבדלים כימיים אלו עקביים עם מיקומו של הטרכיט במיון TAS, והם אחראיים למינרלוגיה העשירה בפצלת השדה של סוג סלע זה.
סלעי טרכיט בנויים בעיקר מפצלת שדה מסוג סנידין.
הכינוי ניתן בתחילה לסלעים מסוגים מסוג זה מחבל אוברן בצרפת, אבל כבר תקופה ארוכה כוללים תחת כינוי זה סלעים שהרכבם חורג מההגדרה לעיל.
בפועל נכללים קוורץ-טרכיט (כיום מכונה ליפאריט או ריוליט) וטרכיט-אוליגוקלז, שכיום הוא משויך בצורה נכונה יותר לסלעי אנדזיט.
נוהגים בדרך כלל לתאר את הטרכיט כמקבילה הגעשית של סלעי סיאניט פלוטוניים.
המינרל הדומיננטי, סנידין, מופיע בשני דורות של היצירה, או במילים אחרות הן כגבישים פורפיריים, גדולים מפותחים היטב וכמוטות קטנים בלתי שלמים היוצרים את מסת האם הקריסטלינית.
כל הגבישים מסודרים באותו כיוון, המעיד על כיוון זרימת הלבה.
תכונה זו נתנה הכינוי "מרקם טרכיטי" למרקם סלע שבו יש גבישים גדולים המסודרים באותו כיוון.
יחד יש תמיד כמות קטנה של פלגיוקלז, בדרך כלל אוליגוקלז, אך פצלת שדה האשלגנית (סנידין) כוללת כמות נכבדת של פצלת שדה נתרנית (אלביט), ולכן תכונותיה דומות לאנורתוקלז או קריפטופרתיט מאשר לסנידין טהור.
פורפיריות מעוינת היא דוגמה לפנוקריסטים פורפיריים גדולים בצורת מעוין המשובצים במסת אם דקת גרגיר במיוחד.
לעיתים קרובות הן מכסות את שטח הפנים של הגבישים הגדולים יותר של פצלת השדה או שהן מצפות את דפנות החללים בסלע, שבהם הן יכולות להתערבב עם אופאל חסר צורה או כלקדון סיבי.
בסלעי טרכיט עתיקים קוורץ משני נפוץ, וככל הנראה הוא נוצר מגיבוש מחדש של טרידימיט.
בין המינרלים המאפיים הנוכחים בסלע הנפוץ ביותר הוא אוגיט.
צבעו בדרך כלל ירוק חיוור, וגבישיו הקטנים הם לעיתים קרובות בדרך כלל מושלמים.
גם הורנבלנדה חום וביוטיט מצויים בסלע, והם בדרך כלל מוקפים בגבולות קורוזיה שחורים המורכבים ממגנטיט ופירוקסן; לעיתים ההמרה מושלמת ולא נותר עוד הורנבלנדה או ביוטיט, אף שתבנית מקבץ המגנטיט והאוגיט מרמזת בבירור מאילו מינרלים הם נגזרו.
אוליבין נדיר, אף שנמצא בכמה סלעי טרכיט, כמו אלו בארסו (Arso) שבאיסקיה.
סוגים בסיסיים של פלגיוקלז, כדוגמת לברדוריט, מוכרים גם הם כפנוקריסטים בחלק מהטרכיטים באיטליה.
אובחנו גם סוגים חומים כהים של אוגיט ופירוקסן (היפרסתן או ברונזיט), אבל הם אינם נפוצים.
אפטיט, זירקון ומגנטיט נוכחים תמיד כמינרלים משניים.
סלעי טרכיט, בהיותם עשירים בפצלת שדה אשלגנית, בהכרח מכילים כמויות משמעותיות של מינרלים אלקליים.
בהיבט זה הם מתקרבים לסלעי פונוליט.
לעיתים מצויים בהם מינרלים מקבוצת הפלדשפטואידים, כדוגמת נפלין, סודליט ולוסיט, וסלעים מסוג זה ידועים כטרכיטים פונוליטיים.
גם האמפיבולים המכילים נתרן והפירוקסנים שאופייניים לפונוליטים עשויים להימצא בחלק מסלעי הטרכיט, וכך צומחים גבישי אגירין או אגירין אוגיט על גבישי דיופסיד, וריבקיט עשוי להימצא בגידולים ספוגיים בין פצלות השדה של מסת האם (כמו בטרכיט מברקום (Berkum) שעל הריין).
בדרך כלל סלעים טרכיטיים הם פורפיריים, וכמה מהדוגמאות הטובות ביותר, כדוגמת הטרכיט מדרכנפלס (Drachenfels) שעל הריין, מראים תכונה זו בצורה נרחבת.
בסלעים אלו גבישי סנידין גדולים (בין 2 ל-5 סנטימטרים) מפוזרים בתוך מסת האם דקת הגרגיר.
עם זאת, בסלעי טרכיט רבים הפנוקריסטים מעטים וקטנים, ומסת האם היא יחסית גסת גרגיר.
המינרלים המאפיים מופיעים לעיתים רחוקות בדמות גבישים גדולים, ובדרך כלל אינם בולטים בדגימות יד של סלע זה.
בדרך כלל מזהים שני סוגים של מסת אם: הטרכיטית, הבנויה ממוטות ארוכים צרים הכמעט מקבילים של סנידין, והאורתופירית (orthophyric), הבנויה ממנסרות ריבועיות או מלבניות של אותו מינרל.
לעיתים משולב גם אוגיט גרגירי או ריבקיט ספוגי במסת האם, אבל ככלל, חלק זה של הסלע בנוי ברובו מפצלת השדה.
קיימת גם צורות זגוגיות של טרכיט (אובסידיאן), למשל באיסלנד, וידועים סוגים פומיסיים (מטנריפה ומקומות נוספים), אבל לסלעים אלו בניגוד לריוליטים, יש נטייה עזה להתגבש, ולעיתים רחוקות הם זגוגיים במידה משמעותית.
באירופה מיוצגים סלעי טרכיט היטב בסלעים הגעשיים הצעירים מהשלישון.
בבריטניה הם מופיעים באי סקאי כקילוחי לבה וכדייקים או כמחדרים, אבל ביבשת אירופה הם נפוצים הרבה יותר, כמו במחוז הריין והרי האייפל, כמו כן באוברן בבוהמיה ובגבעות אאוגני (Colli Euganei) בסמוך לפדובה בצפון איטליה.
בסביבות רומא, נאפולי והאי איסקיה נפוצים לבות וסלעי טוף טרכיטיים.
בארצות הברית סלעי טרכיט נפוצים פחות, ומוכרים מאזור דקוטה הדרומית (הגבעות השחורות).
באיסלנד, האיים האזוריים, טנריפה והאי אסנשן יש לבה טרכיטית צעירה, וסלעים מסוג זה מופיעים גם ברכס קיימבווארה (Cambewarra Range) בניו סאות' ויילס ובפארק הלאומי מיין ריינג' (Main Range National Park) בקווינסלנד שבאוסטרליה.
כמו כן במזרח אפריקה, מדגסקר, עדן ומקומות נוספים רבים.
סלעי טרכיט אינם נדירים גם בין הסלעים הגעשיים העתיקים יותר, אם כי לעיתים קרובות הם תוארו תחת השמות אורתופיר (orthophyre) ואורתוקלז-פורפירי, בעוד שאת השם טרכיט שמרו לסלעים מהשלישון או לסלעים צעירים יותר בעלי הרכב דומה.
באנגליה יש סלעי טרכיט מהפרם במחוז דבון וסלעי טרכיט מהקרבון נתגלו במקומות רבים בעמק המרכזי של סקוטלנד.
האחרונים כמעט שאינם שונים ממקבליהם המודרניים יותר באיטליה ובעמק הריין, אבל האוגיט והביוטיט הוחלפו לעיתים קרובות על ידי כלוריט ותוצרים משניים אחרים.
טרכיטים מהפרם מצויים גם במדינות תורינגיה וחבל הסאר בגרמניה.
סלע קרוב לטרכיט הוא קראטופיר (keratophyre), המצוי בעיקר שכבות מהפלאוזואיקון בהרי הרץ בגרמניה וברמות הדרומית של סקוטלנד, בקורנוול וכו'.
המרקם שלהם בדרך כלל טרכיטי (כלומר פוריפירי כשהגבישים בכיוון אחד), והם בנויים בעיקר מפצלת שדה אלקלית (בעיקר אנורתוקלז, אבל גם אלביט ואורתוקלז), בתוספת כמויות קטנות של כלוריט ותחמוצות ברזל.
אבן לבנייה ולריצוף, חיפוי קירות ורצפות בכנסיות, וריצוף בגנים.
האבן עמידה בכפור וניתנת לליטוש.
טרלוב (בפולנית: Tarłów) הוא כפר במחוז אפטא שבפרובינציית שוויינטוקז'יסקיה בפולין, בו התקיימה עד השואה קהילה יהודית גדולה.
טרלוב נוסד בשנת 1550 בידי האציל הפולני אנדז'יי טארלו, אשר קרא את היישוב על שמו.
המלך זיגמונט השני אוגוסט העניק ליישוב זכויות עיר, ואלה ניטלו ממנו בשנת 1869 בידי הרוסים.
בין מלחמות העולם נמנו ביישוב כ-1,000 יהודים, כמחצית תושביו, ורוב אנשיו נמנו על אגודת ישראל.
עם כיבוש האזור בידי הגרמנים בספטמבר 1939, הוטלו על יהודי היישוב גזירות שונות, ובהן החרמת רכוש, חובת תשלום סכומי כופר וחובת ביצוע עבודות כפייה.
בדצמבר 1941 רוכזו יהודי היישוב בגטו שהוקם בו, אליו הועברו אלפים מיהודי הסביבה, עד שמספר יושביו הגיע לכ-7,000 איש.
ב-29 באוקטובר 1942 פשטו על הגטו שביישוב אנשי ס"ס וחיילי עזר אוקראינים, וכל יושביו כולל יהודים שהגיעו לפני כמה ימים מסולץ שעל הוויסלה הועמסו בקרונות בקר, ונלקחו למחנה ההשמדה טרבלינקה.
בעת האקציה נרצחו בגטו כ-100 יהודים.
עשרות יהודים שהתגלו מסתתרים בשטח הגטו במצוד שנערך לאחר מכן נרצחו בבית העלמין היהודי ביישוב.
תומאס טרל ברנדון הוא כדורסלן עבר אמריקאי ששיחק במשך 11 עונות בליגת ה-NBA, בעמדת הרכז.
ממוצעיו לאורך הקריירה הם 13.8 נקודות, 3.0 ריבאונדים ו-6.1 אסיסטים למשחק.
ברנדון נולד בעיר פורטלנד שבאורגון, וכתלמיד ב"תיכון גרנט" זכה בשנת 1989 בתואר שחקן התיכונים המצטיין של אורגון.
בסיום לימודיו התיכוניים החל ללמוד באוניברסיטת אורגון, וכבר בעונת ה שלו הוביל את קלעי קבוצתו עם 17.9 נקודות בממוצע למשחק ונבחר לחמישיית העונה של מחוז ה-Pac-10. בעונתו השנייה והאחרונה באוניברסיטה שיפר את ממוצעיו ל-26.6 נקודות למשחק, וזכה בתואר שחקן המכללות המצטיין של המחוז.
ברנדון נבחר על ידי קבוצת קליבלנד קאבלירס בבחירה ה-11 של דראפט ה-NBA לשנת 1991. בעונת הרוקי שלו העפילו הקאבלירס לסדרת גמר המזרח, בהובלת מארק פרייס, לארי נאנס ובראד דוהרטי, אך הפסידו לשיקגו בולס בתוצאה 4-2 והודחו.
בשלוש עונותיו הראשונות בקליבלנד שימש ברנדון כמחליפו של מארק פרייס, ובמהלך עונת תפס את מקומו כרכז הפותח של הקבוצה.
בעונות ו- נבחר להשתתף במשחק האולסטאר של ה-NBA לאחר שהעמיד ממוצעי שיא של 19.3 ו-19.5 נקודות בממוצע למשחק, בהתאמה.
כמו כן זכה בסיום עונת 1997 בפרס הספורטיביות של ה-NBA, עבור תרומתו לילדים ממשפחות מצוקה.
כחלק מפעילותו ההומניטרית הפעיל ברנדון מחנה כדורסל שנתי, בו השתתף בין היתר לברון ג'יימס.
לקראת עונת נשלח ברנדון למילווקי באקס, יחד עם טיירון היל ובחירת דראפט עתידית, כחלק מטרייד משולש שהעביר את וין בייקר (ממילווקי) לסיאטל סופרסוניקס ואת שון קמפ (מסיאטל) לקליבלנד.
ברנדון שיחק במילווקי במשך עונה וחצי, לצד גלן רובינסון וריי אלן, לפני שנכלל בטרייד נוסף שהעביר אותו למינסוטה טימברוולבס.
בשלוש עונותיו הראשונות במינסוטה המשיך להציג יכולת טובה עם 16.2 נקודות ו-8.3 אסיסטים בממוצע למשחק, והטימברוולבס סיימו את שלוש העונות עם הפסד בתוצאה 3-1 בסיבוב הראשון של הפלייאוף.
במהלך עונת סבל ברנדון ממספר פציעות בברכו שאילצו אותו להחמיץ 50 משחקים, ובדיעבד שיחק את משחקו האחרון בקריירה בפברואר 2002, בגיל 31 בלבד.
ביולי 2003 נשלח בטרייד לאטלנטה הוקס, ונופה ממנה כחצי שנה לאחר מכן, מבלי ששיחק במדי הקבוצה.
ב-9 במרץ 2004 הודיע ברנדון באופן רשמי על פרישה ממשחק.
טרמונטנה (בספרדית: Tramontana) היא מכונית ספורט בתצורת מכונית מרוץ, אשר הוצגה לראשונה בשנת 2005 בתערוכת המכוניות בז'נבה כמכונית קונספט.
ייצורה הסדרתי של ה"טרמונטנה" התחיל בשנת 2007 עד היום, על ידי מעצב הרכב "Atelier Tramontana" בעיירה מחוז ז'ירונה.
גוף דגם ה"טרמונטנה" בנוי מיציקת סיבי פחם בתוך גוף הרכב
מרכב הדגם בנוי מסיבי פחם ו"חלת דבש" (Honeycomb)
תאוצת "טרמונטנה" מ-0 ל-100 קמ"ש היא 3.6 שניות (דגם "Tramontana XTR")
טרכיאה (שם מדעי: Tarchia) הוא סוג של דינוזאור ממשפחת האנקילוזאוריים שחי בתקופת קרטיקון עליון לפני 75-70 מיליון שנה.
מאובניו נמצאו בערבות מונגוליה ב-1977 ותוארו על ידי החוקרת טרזה מריאנסקה.
יצור זה הגיע לאורך 8 מ' והיה האנקילוזאור האסייתי הגדול ביותר ואולם גולגולתו הגיע לאורך של 40 ס"מ בלבד.
מראהו התבסס על דמיון לדיפולוזאורוס (Dyoplosaurus).
ליצור זה היה גוף גדול, כתפיים ורגליים נמוכות ושריון גרמי לאורך הגוף שכוסה בבליטות קוצניות.
בקצה הזנב הייתה אלה כבדה שהגנה עליו מטורפים.
הראש היה בעל מקור קרני ושיניים קטנות ומאחורי הלחי היו 2 דוקרנים גדולים.
הגולגולת כוסתה שריון והייתה משוריינת.
היצור חי בערבות של מונגוליה הקדומות וייתכן שאף במדבר, ורעה צמחייה לצד אוכלי עשב נוספים כמו הזאורולופוס.
דינוזאור זה הופיע בסרט דינוזאור בחיים!
שם פרט אחד מותקף על ידי טרבוזאורוס.
בנוסף הוא מופיע בסדרה האמת על דינוזאורים רצחניים ובמשחק ללכת עם דינוזאורים.
טְרָכִיפְּטֵרִיִּים (שם מדעי: Trachipteridae) היא משפחת דגי גרם מסדרת הלמפיריים החיים באוקיינוסים הפתוחים עד לעומק האוקיינוס בכל העולם, אך הם נראים מעט מאוד, בדרך כלל כאשר הם נידוגים או נסחפים לחוף מתים.
דגים אלה יכולים להגיע לאורך 1.5–3.5 מטרים, והם בעלי מבנה גוף נחשי עם ראשים גדולים ועיניים גדולות.
וסנפיריהם אדומים ונראים כמו סרט המתפרש עד לזנב הדק.
דגים אלה איטיים, אך שוחים ללא הרף.
הם ניזונים מדגים קטנים ומרכיכות כמו דיונונים ותמנונאים.
Zu - בו 2 מינים
טרמוק היא רשת מזון מהיר פופולרית ברוסיה שנוסדה בשנת 1998 על ידי מיכאיל גונצ'רוב.
הרשת מתמחה בעיקר במנות מסורתיות רוסיות כמו בליני, פלמני, קוואס ובורשט..
התפריט הותאם על פי מתכונים של אמו של גונצ'רוב.
מסעדות הרשת פועלות במוסקבה, סנט פטרסבורג, אוראל, דרום רוסיה וסיביר.
נכון לשנת 2017 הרשת צמחה ל-300 מסעדות שכללו בעבר גם שתיים בעיר ניו יורק שנסגרו בשנת 2018.
מסעדת הטרמוק הראשונה נפתחה בשנת 1998 בקיוסק רחוב במוסקבה, שהציעה סט מוגבל של בליני.
זו הייתה אחת מרשתות המזון המהיר הראשונות ברוסיה שהציעה אוכל רוסי בניסיון להתחרות במקדונלד'ס.
ישנם כיום שלושה סוגים של חנויות טרמוק: מסעדות, קיוסקי רחוב ועמדות מזון מהיר בקניונים, בתחנות המטרו או בשדות תעופה.
הרשת פתחה שני סניפים בכיכר יוניון ובצ'לסי בעיר ניו יורק בשנת 2017, שהיו המיזמים הראשונים מחוץ לרוסיה.
בריאיון למגזין רוסי אמר גונצ'רוב שהסיבה להתרחב לאמריקה היא משום ש"זו מולדת המזון המהיר." ביוני 2018 הודיע גונצ'רוב כי הוא סוגר את שתי המסעדות והאשים את פקחי העיר ניו יורק ב"עוינות פתוחה" כלפי המסעדות והעובדים שלו.
התפיסה הרשמית היא להציע מטבח מסורתי כמזון מהיר, אך להיות בו זמנית מסעדת מזון טבעי ובריא יותר.
טרמוק מתמחה בבישול ביתי בסגנון רוסי עם מתכונים שפותחו על ידי אמו של גונצ'רוב.
פריטי התפריט כוללים בליני (לביבות דקיקות כמו קרפ), בורשט (מרק סלק עם כרוב) וקאשה (מנת כוסמת מוגשת עם בשר, דגים או פטריות).
הם גם מתנסים במנות לא שגרתיות שונות.
טְרֶמוֹלוֹ (באיטלקית: Tremolo; בעברית: רַעֲדוּד) הוא מונח של הוראת ביצוע מוזיקלית ואפקט מוזיקלי שנועד לתת תחושת רעידה.
מקור המונח במילה האיטלקית Tremolo שהיא הטיה של המילה Tremare שפירושה "לרעוד" או "להרעיד".
בכלי נגינה מסוימים, אופן הביצוע של טרמולו מתייחס לחזרה מהירה וקצבית על אותו הצליל (למשל בדרדור תוף בזמן הנפת הדגל) או על שני צלילים, לרוב במרווח של סקונדה או של טרצה, אך גם מרווחים גדולים יותר אפשריים (טרמולו במרווח של סקונדה דומה למעשה לטריל).
בכלים אחרים ובשירה המונח משמש לתיאור שינוי קבוע וחזרתי בגובה הצליל, שניתן להפקה בעוגב ובגיטרה חשמלית.
על אף שהופיע ביצירות של מלחינים אחרים, ההופעה המתווה הראשונה של הטרמולו נמצאת בתפקיד כלי הקשת ביצירה של קלאודיו מונטוורדי משנת 1624, בו הוא מורה על הנגנים להפיק צלילים חוזרים במהירות גבוהה וקבועה.
טרל אלן פארקס הוא כדורסלן אמריקאי, המשחק בעמדת הפאוור פורוורד והסנטר בבני הרצליה.
פארקס החל את דרכו בכדורסל כשלמד בתיכון בלויט ממוריאל.
הוא דורג בתור הפאוור פורוורד ה-25 בטיבו ממחזור הגיל שלו.
פארקס שיחק במכללת הקהילה המרכזית של איווה בין השנים 2009 ל-2011, ובאוניברסיטת מערב אילינוי בין השנים 2011 ל-2013. בעונתו האחרונה, העמיד פארקס ממוצעים של 12.6 נקודות, 9.6 ריבאונדים ו-2.5 חסימות למשחק.
בשנת 2013, לאחר שלא נבחר בדראפט ה-NBA, חתם פארקס בקולוסוס רודו מהליגה היוונית, אך הוא שוחרר מהקבוצה מבלי ששותף במשחק אחד.
בהמשך 2013, הוא הצטרף לקוטביצה קולובז'ג מהליגה הפולנית.
בקבוצה העמיד פארקס ממוצעים של 11.8 נקודות, 8.2 ריבאונדים ו-1.1 חסימות למשחק.
בשנת 2016, חתם פארקס באנאגניסי גרמאסוגיאס מהליגה הקפריסאית.
ב-28 בפברואר 2016, שוחרר פארקס מגרמאסוגיאס וחתם בטייפון סנטיור מהליגה הסלובנית.
לאחר מכן שב לקפריסין וחתם בקראבנוס.
פארקס שיחק בקבוצה במשך שנתיים, כשב-2017 הוא זכה עם הקבוצה באליפות ובשתי שנותיו הוביל את הליגה בריבאונדים.
ב-2018 נבחר פארקס לשחקן ההגנה המצטיין של היורופקאפ.
ב-4 באוגוסט 2018, חתם פארקס בפרומית'אס פטראס היוונית.
פארקס עמד על סף שחרור, אך בעקבות פציעתו של הסנטר השני בקבוצה אוקטביוס אליס, הוחלט להשאירו.
ב-26 באוגוסט 2019, חתם פארקס בלאריסה.
הוא העמיד ממוצעים של 11.8 נקודות, 8.3 ריבאונדים ו-1.2 חטיפות למשחק.
ב-11 בינואר 2020, עבר פארקס לניז'ני נובגורוד מהליגה המאוחדת של VTB.
לפני שהעונה הסתיימה בעקבות מגפת הקורונה, העמידפארקס ממוצעים של 10 נקודות ו-7 ריבאונדים למשחק.
ב-20 ביולי 2020, חתם פארקס בשולה באסקט מהליגה הצרפתית.
פארקס העמיד ממוצעים של 8.5 נקודות ו-5.8 ריבאונדים למשחק בארבעה משחקים, עד ששוחרר ב-18 בנובמבר.
ב-22 בנובמבר 2020, חתם פארקס בבני הרצליה מהליגה הלאומית.
טרם (בהונגרית: Terem) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית טרם קטנה עם השנים.
הכפר הוקם ככפר עצמאי בשנת 1952, אך האזור מיושב לסירוגין מאז המאה ה-13.
טרמאס "טרם" איגובור מופי הוא כדורגלן ניגרי המשחק בעמדת החלוץ בפורטו מליגת העל הפורטוגלית בהשאלה מניס ובנבחרת ניגריה.
מופי החל את הקריירה המקצוענית שלו בז'לגיריס קובנה מליגת העל הליטאית.
הוא ערך שמונה הופעות ליגה במדי המועדון, בהן הבקיע שער אחד, ולאחר מכן עבר לריטראי, גם היא מליגת העל הליטאית, וערך במדיה 29 הופעות ליגה, בהן הבקיע 20 שערים.
בחודש ינואר 2020 חתם מופי בקורטרייק מליגת העל הבלגית.
ב-18 בינואר 2020 הוא ערך את הופעת הבכורה שלו במועדון, בהפסד 0–2 לסינט טראודן במסגרת המחזור ה-22 בליגה לעונת .
ב-26 בינואר הבקיע את שער הבכורה שלו במועדון, בתיקו 2–2 נגד קלאב ברוז' במסגרת המחזור ה-23 בליגה.
בסך הכל ערך מופי תשע הופעות ליגה במדי המועדון, בהן הבקיע חמישה שערים.
ב-1 באוקטובר 2020 חתם מופי בלוריאן מליגת העל הצרפתית.
ב-17 באוקטובר הוא ערך את הופעת הבכורה שלו במועדון, בניצחון 3–1 על סטאד ריימס במסגרת המחזור השביעי בליגה לעונת 2020/2021. בעונתו הראשונה במועדון ערך מופי 32 הופעות ליגה, בהן הבקיע 14 שערים.
ב-31 בינואר 2023 הושאל מופי לניס עד לתום העונה עם סעיף חובת רכישה.
ב-5 בפברואר ערך את הופעת הבכורה שלו בניס בניצחון 3–1 על מרסיי במסגרת הליגה, ב-26 בפברואר כבש את שער הבכורה שלו בניס ואף השלים צמד בניצחון 3–0 על מונקו ואת עונת הבכורה שלו במועדון הוא סיים 9 שערים ב-20 הופעות בכל המסגרות.
כשבסיום העונה השלימה ניס את רכישתו מלוריאן.
את עונת 2023/2024 סיים מופי כמלך השערים של ניס כשכבש 11 שערים ב-32 הופעות בכל המסגרות.
ביולי 2024 בהכנה לעונת 2024/2025 נפצע מופי, והחמיץ את רוב העונה, כאשר חזר למגרשים רק לקראת סוף מרץ 2025.
ב-30 בינואר 2026 הושאל מופי לפורטו מליגת העל הפורטוגלית עד לסיום העונה.
ב-4 ביוני 2021 ערך מופי את הופעת הבכורה שלו בנבחרת ניגריה, בהפסד 0–1 לנבחרת קמרון במשחק ידידות.
ב-13 ביוני 2022 הבקיע את שערי הבכורה שלו בנבחרת, צמד השערים בניצחון 10–0 על נבחרת סאו טומה ופרינסיפה במסגרת מוקדמות גביע אפריקה לאומות 2023.
טרמולה היא קומונה שנמצאת בדורדון בדרום-מערב צרפת.
היישוב ממקום כ-35 ק"מ מפריגו על גדת הנהר דורדון.
התיישבות באזור הייתה קיימת לפני שנים רבות.
ביישוב נולד קדוש נוצרי סיברד שפעל במהלך המאה ה-6.
בשנת 1970 במקום נערכו צילומי סרט "הקצב".
ביישוב ממוקמם בית מלון ובתוכו מסעדה שמנוהלת על ידי ונסאן ארנול וזכתה ב"כוכב מישלן".
טרל מונדאסיה תומאס הוא כדורגלן סנט לוסי המשחק בעמדת הבלם בקרלייל יונייטד.
נולד בריינהאם שנמצאת בפאתי לונדון.
תומאס התחיל את הקריירה שלו במחלקת הנוער של ארסנל ובגיל 14 הצטרף לזו של צ'רלטון את'לטיק.
בקיץ חתם לשנתיים בקבוצה הבוגרת, אולם ב-31 באוגוסט הושאל לווקינג מהנשיונל ליג לחודש אחד ובאותו יום ערך את הופעת הבכורה שלו בקבוצה בניצחון 0-2 נגד וולינג יונייטד.
בסיום התקופה הוחלט להשאירו בקבוצה עד ינואר .
ב-20 באוקטובר הושאל בשנית לווקינג עד לינואר, ובינואר הוארכה תקופת השאלתו עד לסיום העונה.
ב-14 בפברואר הבקיע את שער הבכורה שלו בקריירה בניצחון 1-2 נגד סוליהול מור.
ב-16 ביוני 2017 חתם בוויגאן את'לטיק מהליגה האנגלית הראשונה.
ב-5 באוגוסט ערך את הופעת הבכורה שלו בקבוצה בניצחון 0-1 נגד מילטון קיינס דונס.
ב-29 בדצמבר חזר לליגה הלאומית כאשר הושאל ל-28 יום לסוטון יונייטד, בסיומן הושאל עד לסיום העונה.
ב-16 ביולי 2018 חתם בוימבלדון מהליגה הראשונה.
ב-4 בספטמבר ערל את הופעת הבכורה שלו בקבוצה במסגרת גביע הפוטבול ליג.
ב-12 באוגוסט 2021 חתם בקרו אלכסנדרה.
ב-24 במרץ הושאל לרדינג עד לסיום העונה.
ב-7 בספטמבר 2022 תומאס חזר לצ'רלטון את'לטיק.
ביוני זומן לראשונה לסגל נבחרת סנט לוסיה.
ב-9 ביוני ערך את הופעת הבכורה שלו בנבחרת בניצחון 0-1 נגד .
טרכימטופון (שם מדעי: Trachymetopon) הוא סוג של דג נכחד ממשפחת הלטימריים, אשר חי במשך היורה התחתון עד התחילת הקרטיקון שלפני 199 עד 163.5 מיליון שנה מזמננו והוא היה מהגדולים שבצלקנתאים.
מאובנים של דג זה התגלו בבאדן-וירטמברג שבגרמניה, ב-"Marnes de Dives" שבנורמנדי צרפת, וב"תצורות קיימברידג'" (Kimmeridge Clay) שבדורסט אנגליה.
הסוג הוגדר ב-1951 בידי הנינג כמין יחיד - Trachymetopon liasicum.
מחקרים על מאובני הדג מצאו שהיה זה דג גדול מאוד, בהערכה בין 1.5 מטרים, ואולי עד יותר מ-5 מטרים, וקרוב במידותיו למאוסוניה מאפריקה.
בניגוד לשאר בני משפחתו הוא דמה יותר ללטימריה המודרנית והתקיים בסביבת ים תטיס, בעוד שאר קרוביו הקדומים התקיימו כנראה במים מתוקים או מליחים.
טרמו קאוטס (באסטונית: Tarmo Kõuts; נולד ב-27 בנובמבר 1953) הוא איש צבא ופוליטיקאי אסטוני.
שימש כמפקד כוחות ההגנה של אסטוניה (מקביל לרמטכ"ל) בין השנים 2000–2006, ולאחר מכן שימש כחבר הריגיקוגו (הפרלמנט האסטוני) מטעם הרשימה המאוחדת פרו פטריה-רס פובליקה בין השנים 2007–2011.
קרט נולד ב-3 בדצמבר 1959, בסנדלה שהייתה אז חלק מהרפובליקה הסובייטית הסוציאליסטית האסטונית.
ב-1969 הוא סיים את לימודיו התיכוניים והחל ללמוד כימיה.
ב-1973 הוא החל לעבוד ככימאי.
ב-1978 הוא התגייס לצי הסובייטי ועבר הכשרה כקצין ימי בבית הספר הימי בקלינינגרד.
הוא סיים את לימודיו ב-1985, ובשנים הבאות שרת על סיפונן של מספר ספינות בצי הסובייטי.
עם פירוק ברית המועצות, חזר קאוטס למולדתו אסטוניה, ומונה למפקד האקדמיה הימית של הצי האסטוני.
הוא כיהן בתפקיד עד 1993. באותה שנה הוא עבר למשמר הגבול האסטוני, ושימש כמפקדו עד שנת 2000. ב-21 בספטמבר של אותה שנה, הוא מונה למפקד כוחות ההגנה של אסטוניה (מקביל לרמטכ"ל).
ב-14 בנובמבר 2006 הוא פרש מהצבא במטרה להצטרף לפוליטיקה.
הוא הצטרף לרשימה המאוחדת של המפלגות פרו-פטריה ורס-פובליקה (רשימה שהפכה בהמשך למפלגת המולדת).
בבחירות ב-2007 הוא נבחר לריגיקוגו (הפרלמנט האסטוני).
הוא כיהן בתפקיד למשך קדנציה אחת, ובחר שלא להתמודד בשנית בבחירות ב-2011.
טרלבור (בדנית: Trelleborg או Trælleborg), מערבית לסליילסה באי שלן בדנמרק, הוא אחד מששת מבצרי הטבעת הוויקינגיים לשעבר של דנמרק.
כאשר נבנה, המבצר היה ממוקם על חצי אי שבלט לתוך אזור הביצות בין שני נהרות.
הביצה הייתה מחוברת למצר המכונה על ידי אגם וניתן היה לנווט בה על ידי ספינות ויקינגיות.
על פי ההערכות, פקד האראלד הראשון, מלך דנמרק על בניית טרלבור בשנת 980 לספירה וייתכן שהמבצר שלט על החגורה הגדולה והתנועה הימית שבה, בין האיים שלן ופין.
טרלבור הוא המבצר השמור ביותר מבין מבצרי הטבעת הוויקינגים.
מאז 1995 מציג מוזיאון טרלבור את סיפורו של המבצר המסוים הזה והאזור הסמוך.
חלק מהחפצים שנמצאו בחפירות הארכאולוגיות מוצגים במוזיאון, בעוד שאחרים מוצגים ב בקופנהגן.
מבצר טרלבור צורף יחד עם מבצרי טבעת ויקינגיים אחרים (אגרסבור, פירקט, נונאבגן ובוררין), לאתר המורשת העולמית "מבצרי הטבעת מתקופת הוויקינגים" של אונסק"ו, שהוכרז במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.
בדומה למבצרי הטבעת הוויקינגיים האחרים שנמצאו, טרלבור בסליילסה תוכנן כמעגל מושלם עם שתי דרכים שחוצות בזוויות ישרות במרכז הגאומטרי, המובילות לארבעה שערים עם שני שערים תמיד זה מול זה.
בכל אחד מארבעת הרבעים ניצבו ארבעה כמעט זהים המסודרים בריבוע.
בניגוד למבצרי טבעת אחרים, טרלבור הורחב במעין .
ייתכן שהמבצר כולו סיפק מקום לכ-1,300 איש.
טרלבור, יחד עם אגרסבור ופירקט הם מבצרי הטבעת היחידים שנחפרו במלואם.
כתוצאה מכך, מסקנות רבות לגביו הן טנטטיביות ועשויות להשתנות עם חפירה נוספת של אתרים אחרים.
המבצר המרכזי העגול היה מוקף בחומה בגובה 5 מטרים, רוחבה 17.5 מטרים בבסיסה וקוטרה 137 מטרים.
הקיר החיצוני היה עשוי מעץ אלון.
שתי שורות של עמודים נתמכו בקורות מלוכסנות מבחוץ והחדר שבין העמודים היה מלא באדמה ואבנים.
גם הקירות הפנימיים חופו בעץ ושתי החזיתות חוזקו בקורות שחיברו בין השניים.
במזרח הייתה סוללה רחבה של 5 מטרים מוגנת בחפיר בעל פרופיל מחודד, ברוחב 17 מטרים ועומק 4 מטרים.
החפיר לא היה מלא במים ובבסיסו היו כלונסאות מחודדים.
שתי הדרכים היו מכוסות בעץ, וארבעת השערים מדופנים באבנים מבפנים.
כמו בפירקט, ייתכן שהיה שביל מעגלי לאורך הצד הפנימי של החומות.
הביצורים הקיפו בסך הכל 16 בתים ארוכים המסודרים בארבעה ריבועים באורך 29.42 מטרים כל אחד.
לבתים הייתה צורה מעט דומה לספינה שכן הקירות הארוכים בולטים כלפי חוץ.
לכל בית היו ארבע כניסות, שתיים בקצוות הקצרים ושתיים בקירות הארוכים, והוא חולק לשלושה חדרים עם אולם מרכזי גדול (18 x 8 מטרים) ושני חדרים קטנים יותר בקצוות.
מלבד הבתים הארוכים הגדולים, היו גם בתים קטנים יותר מצפון לרובע הצפון-מזרחי, שני בתים קטנים בחצר הפנימית של הרובע הצפון-מזרחי והדרום-מערבי וצריף מרובע קטן, כל אחד ליד השער הצפוני והמערבי.
החצר החיצונית מוקפת החומה של המבצר ייחודית, שכן נראה שלמבצרי טבעת אחרים אין חצר חיצונית.
החצר החיצונית הייתה מוגנת על ידי סוללה משלה ממזרח.
14 הבתים הארוכים של החצר החיצונית, כל אחד באורך 26.33 מטרים, הוצבו כשהציר שלהם לאורך הבניינים מצביע למרכז המבצר הראשי.
בהרחבה של חצר חיצונית זו נמצא בית קברות ובו 135 קברים.
רוב הקבורים היו גברים צעירים, ומעט נשים או ילדים.
שלושה קברים מכילים קבורה המונית, אחד מהם כלל חמישה קבורים והשני אחד עשר.
בלמעלה משני שלישים מהקברים לא היו מנחות קבר, באחרים היו רק פריטים מעטים.
רק שני קברים היו עשירים בפריטים.
האחד היה קבר אישה עם פנינים, דלי ברונזה, ארון עץ ואבני משחק.
השני היה קברו של אדם עם קערת ברונזה וגרזן מעוטר כסף.
הכמות הגדולה של קברים פשוטים עשויה להעיד על השפעה נוצרית.
קברי פרשים נמצאו בשטחים גבוהים יותר מסביב.
האתר נחפר בשנים 1934 עד 1942. רוב הממצאים בטרלבור משקפים כאן חיי יום-יום שלווים יחסית וכוללים כלים יומיומיים כגון כלי חרס, מנעולים, מפתחות, סכינים, אבני השחזה, מסרקים, משקולות אריגה, מספריים ומחטים.
כמה בעלי מלאכה כאן עסקו בעבודות כסף, זהב וברונזה בעלות אופי עדין יותר.
כמו כן נמצאו כלי נשק כגון גרזני ברזל, ראשי חצים וחלקי מגנים וישנן אינדיקציות ברורות לקרב ולתקיפת המבצר שהתרחשה בשלב מסוים במהלך חייו הקצרים של המבצר.
19 ראשי חץ נמצאו קבורים עמוק בחומות ובשערים.
בשילוב עם שלושת קברי האחים, זה נחשב ראיה מוצקה.
החיילים ההרוגים נקברו במהירות בקברי האחים, רבים מהם הראו חתכים עמוקים ופצעים קטלניים מנשק קרבי.
ניתוח סטרונציום של שרידי השלדים גילה שחלק גדול יותר מהמתים, מקורו במה שאנו מכירים כיום כנורווגיה ופולין, ולכן הם נחשבים כשכירי חרב זרים, שהוצבו כאן כשומרי המבצר.
תגלית זו תואמת את הברית האיתנה של האראלד הראשון, מלך דנמרק עם הסלאבים ה דרך נישואיו עם , בתו של הנסיך .
האראלד ברח מאוחר יותר לעיירה וולין (שנודעה אז כג'ומנה), שם הוא מת מפצעיו לאחר שנלחם נגד רודפיו בשנים 986–87 לספירה.
תיארוך באמצעות טבעות עצים מצא שהעץ ששימש למבנים נכרת בסתיו 980 לספירה, ולאחר מכן שימש לבנייה, כנראה באביב 981 לספירה.
זמן הבנייה הקצר למדי והיעדר מוחלט של סימני תחזוקה כלשהם, מעידים על שימוש קצר בלבד בבניינים של לא יותר מ-10–15 שנים.
חלקים מהמבצר, כמו החומה המזרחית החיצונית, כנראה מעולם לא הושלמו לפני נטישת האתר.
ממצאים ארכאולוגיים מראים כי טרלבור הותקף בשלב מסוים, מה שהביא למספר חיילים הרוגים וסימני אש, מצביעים על כך שהמבצר אולי נהרס בשריפה.
עם זאת, האזורים סביב השערים מראים סימנים של שימוש ארוך יותר.
תיארוכים קודמים יותר הציבו את הטירה בסמוך לשנת 1000 לספירה.
הנוף המקיף את טרלבור השתנה במידה ניכרת מאז התקופה הוויקינגית, עקב התרוממות הקרקע, והביצה הקודמת הצטמקה לביצה קטנה, בעוד שני הנהרות הסמוכים, הצטמצמו לנחלים צרים.
בשנת 1948 שוחזר אחד הבתים הארוכים במקום, אך חקירות עדכניות יותר הובילו מאז לדעות אחרות על עיצובו המקורי האמיתי.
כיום האתר של טרלבור הוא מוזיאון פתוח עם כמה מבנים לתערוכות.
המוזיאון הוקם ב-1995, ובשנים 1999–2004 היה האוצר במוזיאון ההיסטוריון הדני .
עיריית סליילסה העניקה 25 מיליון כתר דני לעדכן את מוזיאון טרלבור בטכנולוגיה דיגיטלית וירטואלית, בפרויקט הידוע בשם Ny Trelleborg.
העירייה גם יזמה פרויקט גדול של שיקום הטבע של כל עמק הנהר Tude Å, כולל טרלבור.
בשיתוף עם מבצרי הטבעת הוויקינגיים האחרים, האתר הוגדר כאתר מורשת עולמית על ידי אונסק"ו בספטמבר 2023.
טְרָמֶטיניבּ היא תרופה המשמשת לטיפול במחלת הסרטן.
בישראל, התרופה נמכרת תחת השם מֶקיניסְט.
התרופה משמשת לטיפול בסוגי סרטן שונים, בין השאר במלנומה ובגליומה.
התרופה ניטלת דרך הפה, לבדה או בשילוב עם דבראפניב המשמשת לעיכוב קינאז עם מוטציות ספציפיות מסוג BRAF בחולי סרטן.
מנגנון הפעולה של טרמטיניב הוא עיכוב האנזים טירוזין קינאז מסוג MEK.
עיכוב זה פוגע ביכולת החלוקה של התאים הסרטניים.
במנגנון הפעולה מערב מסלול ביולוגי המשלב את החלבון המיטוגני (MAPK) עם הקינאז החוץ תאי (ERK), אשר ידוע גם כמסלול RAS-RAF-MEK-ERK.
במסלול זה, מאוקטבים קסקדה (מפל ריאקציות) של רצפטורים על פני שטח התא ומובילים לסיגנלים תוך תאים.
חלבון RAS מופעל ומפעיל בתורו את RAF, שהוא סרין/תראונין קינאז, המפעיל חלבונים מיטוגנים נוספים במורד הזרם כגון MEK1 ו-MEK2. לאחר מכן אותם MEKs מפעילים את ERK, שפועל על מספר חלבוני מטרה וגורמי שעתוק גרעיניים המווסתים התמיינות, הישרדות וגדילת תאים.
ARAF, BRAF ו-CRAF הם שלושה איזופורמים של חלבון RAF שזוהו בבני אדם.
בפרט, ידוע ש-BRAF הוא הגורם הפעיל הקריטי ביותר במלנומה.
סוגי סרטן מסוימים, כגון מלנומה, קשורים למוטציות BRAF.
טרמניטיב הוא מעכב אלוסטרית, הפיך וספציפי של הקינאזות MEK1 ו-MEK2. טרמניטיב מונע את פעילותן הקטליטית של הקינטזות הקושרות את חלבונים הנ"ל בצורתם הלא מזורחנת.
בנוסף, טרמניטיב מונע מאותם חלבונים לעבור פוספורילציה ובכך את הפעלתם.
בכך, טרמניטיב מעכב את הקסקדה ומונע גדילה, התמיינות והישרדות בלתי מבוקרת של תאים.
לתרופה תופעות לוואי שונות הכוללות פריחה, אדמומיות, יובש, גרד, הגברת לחץ דם, שלשולים ועצירות.
טרמיט פורמוסי או טרמיט פורמוסני (שם מדעי: Coptotermes formosanus) הוא סוג של טרמיט שמקורו בדרום סין ואשר היגר לטאיוואן, יפן, דרום אפריקה, סרי לנקה, ארצות הברית כשהוא נישא על גבי משלוחי עץ.
שייך לקבוצת הטרמיטים שוכני הקרקע.
מקור שמו של הטרמיט הפורמוסי בשם הקולוניה הספרדית שהתקיימה בצפון טאיוואן פורמוסה הספרדית.
אורכו של הפרט המכונף כ-12–15 מ"מ, צבעו חום בהיר, מחושיו ישרים.
ארבעת כנפיו שוות באורכן וארוכות בהרבה מבטנו, ללא היצרון בין החזה לבטו.
לחיילים של הטרמיט הפורמוסי יש רקש אליפטי בצבע חום-כתמתם, לסת מעוגלת וגוף לבנבן.
הם מראים תוקפנות כלפי כל חפץ שמתקרב ועשויים להפריש נוזל לבן מפתח בראשם.
הטרמיט הפורמוסי הוא חרק חברתי החי בקהילות גדולות ובקינים תת-קרקעיים.
מקנן בסביבה לחה ובה מזון עשיר בתאית.
גודל המושבות של הטרמיט הפורמוסי מגיע למיליוני פרטים, כשמושבה אחת יכולה לכלול מעל 70 אלף פרטים בעלי יכולת התרבות בשנה.
בניגוד לרוב מיני הטרמיטים שוכני הקרקע שלהם קן אחד בלבד קרוב לפני השטח, הטרמיט הפורמוסי מקים קן ראשי עמוק בקרקע ומספר קני משנה שיכולים להיות ממוקמים בתוך עצים, שורשים וקירות בתים, ואשר יכולים להתנתק מהקן הראשי ולתפקד כקנים עצמאיים.
המושבה מחפשת מזון עד מרחק של כמאה מטרים מהקן הטרמיט הפורמוסי מותיר אחריו במהלך פעילותו תעלות בוץ בקוטר 0.5-1 ס"מ.
אצל הטרמיט הפורמוסי כ-15-25% מהפרטים בקן הם חיילים הפועלים להגן על הקן ותוקפים פולשים (זאת לעומת 1-3% בקרב מיני טרמיטים מקומיים בישראל).
מעוף הכלולות של הטרמיט הפורמוסי בישראל מתרחש על פי רוב בחודשי האביב או הקיץ, בימים חמים ללא רוחות.
הטרמיט הפורמוסי הוא סוג הטרמיט המסב את הנזק הכלכלי הגדול בעולם.
המושבות עשויות לגרום להרס למבנים, למתקני עץ, ואף לעצים חיים.
בישראל הוא מהווה מין פולש הדוחק מיני טרמיטים מקומיים.
בעל יכולת חדירה גם לשכבות חומרים כגון פלסטיק, גומי, בטון ומתכות רכות, ועל כן נוטה לפגוע גם בצנרת ובתשתיות חשמל וטלפון תת-קרקעיות.
הטרמיט הפורמוסי מכונה לעיתים 'טרמיט-על' בשל מושבותיו הגדולות והנזק שביכולתן להסב.
הדברת הטרמיט הפורמסי מתבססת על פתיונות מורעלים בעלי פעילות מושהית המכילים מעכבי כיטין (IRG), המפוזרים בדרך כלל בתחנות האכלה.
הרעיון מאחורי שיטה זו הוא שהפיתיון המורעל מועבר על ידי הפועלים אל תוך המושבה.
המין זוהה לראשונה בישראל ביולי 2019 על ידי תומר לו, מומחה לטרמיטים, בפתח תקווה.
באוקטובר 202 זוהה בפתח תקווה ובסביבתה גם על ידי אגף מזיקים והדברה במשרד להגנת הסביבה.
טרמיני היא תחנה המשמשת את הקווים A ו־B של המטרו של רומא.
התחנה נחנכה, ב-9 בפברואר 1955, הייתה טרמיני התחנה הסופית של הקטע היחיד בקו התת-קרקעי ברומא, שמטרתו הייתה לחבר בין תחנת הרכבת לבין רובע ה-EUR .
בזמנו הרכבות לכיוון לידו די אוסטיה, הסתיימו גם הן בטרמיני, בתדירות של שתי רכבות בכל שעה.
בתקופת פתיחתו מסלול קו B היה מטרמיני עד ללורנטינה.
מיון הרכבות הוסדר על ידי שני מתגים הממוקמים היכן שהתחנה מסתיימת היום, בצד קאבור, ונשלט על ידי חדר בקרה (שלימים נהרס) הנמצא ליד הרציף לכיוון לורנטינה.
ב-1980 נבנה קו A החדש, העובר גם הוא דרך התחנה.
הקצה דאז של קו B עבר שינויים, אולם כניסה חדיש, עוד מפלס לקו החדש, ומקום מרווח יותר במפלס של קו B.
מאז 1987, רכבות מאוסטיה כבר לא מגיעות לטרמיני, אלא מסיימות את נסיעתן בתחנת פורטה סן פאולו, הצמודה לתחנת פירמיד .
כמה שנים לאחר מכן, בשנת 1990, נפתחה לציבור הארכתו של קו B לרבּיבּיה.
הדבר היה כרוך בהעברת הרציפים כמה מטרים לכיוון תחנת קאבור, שכן בניית המנהרות החדשות הייתה צריכה להתבצע בעומק גדול יותר משאר הקו.
עבודות השיפוץ והשיפור של טרמיני בין השנים 2010 ו-2013 כללו:
ארגון מחדש של נתיבי ההחלפה בין הקווים A ו-B.
התאמת המערך למניעת שריפות, שטרם תאם את החוק.
שיפור נגישות הקו באמצעות התקנת מעליות ומדרגות נעות חדשות.
הפרויקט כלל גם את הסדרתה של תוכנית פיאצה דיי צ'ינקוונטו, כמו כן דרש הפרויקט הקצאה מחדש של מעברי החצייה ונתיבים לתחנת האוטובוס.
הפרויקט כלל גם הריסה ובנייה מחדש של בניין הגישה למטרו B הממוקם בכיכר, בעוד העבודות הוגבלו לשיפוץ.
העלות הכוללת נאמדת על – 63 מיליון יורו .
תחבורה ציבורית העוברת בסמוך לתחנה
תחנה המטרו מחוברת לתחנת הרכבת רומא טרמיני ולכן מאפשרת החלפות עם רכבות הפרברים ועם הרכבות הארציות של טרניטליה ו־Italo-NTV.
הוא משרת גם על ידי שני קווי חשמלית, טורליבוס וקווי אוטובוס רבים המופעלים על ידי ATAC, לא הרחק משם נמצאת התחנה הסופית של מסילת הרכבת רומא-ג'יארדינטי, רומא לציאלי.
התחנה מחוברת גם לשדות התעופה פיומיצ'ינו וצ'יאמפינו באמצעות שירותי אוטובוס שונים.
תחנת רכבת ( רומא טרמיני )
תחנת רכבת ( רומא לציאלי )
תחנת חשמלית (טרמיני, קווים 5 ו-14 )
תחנת טרוליבוס (טרמיני, קו 90 )
תחנת אוטובוס ATAC והסעות לשדה התעופה
תחנת קו A ממוקמת במפלס נמוך מזה של קו B ומחוברת אליו באמצעות מדרגות פנימיות, לכן אין צורך לצאת מהתחנה על מנת לעבור מקו אחד למשנהו.
התחנה נגישה גם לבעלי מוגבלויות.
טרמבו הוא סרט ביוגרפי אמריקאי משנת 2015 בבימויו של ג'יי רואץ', עם בריאן קראנסטון, דיאן ליין והלן מירן בתפקידים הראשיים.
התסריט מבוסס על הספר "טרמבו" של ברוס אלכסנדר קוק משנת 1977.
הסרט הוקרן לראשונה בפסטיבל הסרטים הבין-לאומי בטורונטו וקיבל ביקורות טובות.
בריאן קרנסטון היה מועמד לפרס אוסקר לשחקן הטוב ביותר, לפרס גלובוס הזהב לשחקן הטוב ביותר - סרט דרמה, בפרס באפט"א לשחקן הטוב ביותר בתפקיד ראשי, לפרס איגוד מבקרי הקולנוע האמריקאי לשחקן הטוב ביותר ועוד.
הלן מירן הייתה מועמדת לפרס גלובוס הזהב לשחקנית המשנה הטובה ביותר - סרט קולנוע, לפרס איגוד מבקרי הקולנוע האמריקאי לשחקנית המשנה הטובה ביותר ועוד.
ג'ון מקנמרה היה מועמד לפרס גילדת הכותבים של אמריקה על התסריט המעובד הטוב ביותר.
בסרט יש גם סרטוני ארכיון על הפרשה הזאת.
בשנת 1947 היה דלטון טרמבו (בריאן קרנסטון) מהתסריטאים הבולטים בהוליווד.
אז החלה המלחמה הקרה בין ארצות הברית וברית המועצות.
טרמבו הצטרף ב-1943 למפלגה הקומוניסטית של ארצות הברית שהייתה אז חוקית בארצות הברית.
כעת הוא זומן יחיד עם עוד תשעה תסריטאים להעיד בפני ועדת בית הנבחרים לפעילות אנטי-אמריקנית להעיד ולענות על שאלות עליו ועל חבריו בנוגע לדיעותיהם.
הוא מסרב לענות בהסתמכו על התיקון הראשון לחוקת ארצות הברית אך הוא הורשע בביזוי הקונגרס של ארצות הברית, ונדון לשנת מאסר וקנס של אלף דולר.
הוא מערער לבית המשפט העליון של ארצות הברית שם יש רוב לשופטים ליברלים אך לרוע מזלו שני שופטים ליברלים מתים (ויילי ראטלדג' ופרנק מרפי) תוך זמן קצר וערעורו נדחה.
הוא נפרד מאשתו קליאו (דיאן ליין) ומשלושת ילדיו ומתקבל בהשפלה לבית הסוהר הפדרלי אשלנד בקנטקי.
לאחר 11 חודשים הוא משוחרר אך נמצא ברשימה השחורה של הוליווד.
היריבים הגדולים שלו הם הרכילאית בעלת ההשפעה הדה הופר (הלן מירן) וג'ון ויין.
עוד לפני המשפט נפגשה הופר עם לואי ב.
מאייר ודרשה ממנו לפטר את טרמבו תוך השמעת הערה אנטישמית.
בין טרמבו לאדוארד ג'י רובינסון (מייקל סטולברג) יש יחסים מורכבים, ובייחוד כאשר רובינסון הסתייג מחבריו כדי לא להיפגע.
טרמבו משתחרר מהכלא אך מנוע לפרסם תסריטים בשמו.
ב-1954 הוא כותב את התסריט לחופשה ברומא ומבקש מתסריטאי בשם יאן הנטר (אלן טודיק) שהתסריט יופיע בשמו תמורת 30% מהשכר שיקבל.
התסריט זוכה בפרס אוסקר על שמו של הנטר.
הוא מתקשר אל פרנק קינג (ג'ון גודמן) בעל חברת ההפקות האחים קינג ומציע לו לכתוב עבורו תסריטים לסרטי בי מובי במחירים מופחתים תחת שמות אחרים.
הוא מגייס את משפחתו עבור זאת.
כותב ללא סוף בתוך האמבט ומביא לחיכוכים עם אשתו ובתו הבכורה ניקולה (אל פנינג).
ב-1957 זוכה התסריט שלו לסרט "האמיץ" בפרס אוסקר תחת השם ג'ון ריץ'.
הופר לוחצת כל הזמן על קינג לגלות לה אם טרמבו הוא הכותב האמיתי אך קינג מסרב.
המפנה בחייו קורה ב-1960כאשר קירק דאגלס (דין או'גורמן) נותן לו לכתוב את התסריט לסרטו ספרטקוס וכותב את שמו בגלוי למרות לחצה של הדה הופר.
באותה שנה ממנה אותו אוטו פרמינגר (כריסטיאן ברקל) לכתוב את התסריט לסרט אקסודוס בשמו האמיתי, החרם עליו הסתיים.
כעבור עשר שנים נואם טרמבו בפני ראשי הוליווד על הרשימה השחורה שפגעה באנשים רבים בתעשיית הקולנוע בהוליווד.
שם השחקן שם הדמות הערותבריאן קראנסטוןדלטון טרמבודיאן לייןקליאו טרמבוהלן מירןהדה הופרמייקל סטולברגאדוארד ג'י רובינסוןלואי סי.
קיי.ארדן הירדתסריטאיאל פנינגניקולה טרמבוג'ון גודמןפרנק קינגמפיקאלן טודיקיאן מקללן הנטרתסריטאידין או'גורמןקירק דגלאססטיבן רוטהיימן קינגדייוויד ג'יימס אליוטג'ון וייןאוטו פרמינגרלואי ב.
טרמפ, או הקפצה, הוא דרך של שימוש תחבורה פרטית, בה מקבל נוסע הסעה מאדם אחר באופן שאינו מתואם מראש, לרוב ללא תשלום ובדרך כלל מנהגי מכוניות פרטיות.
מקור המילה הוא הפועל בגרמנית לתפיסת טרמפ - Trampen, שמקורו במילה האנגלית Tramp (נווד).
הפועל המקביל באנגלית הוא Hitchhike.
אדם הנוסע בטרמפים קרוי "טרמפיסט".
מרחק ההקפצה יכול להיות מרחק קצר אשר אפשר לעבור גם בהליכה, והוא יכול להיות מרחק רב המצריך נסיעה בכלי רכב.